open-index/open-wikipedia-markdown huggingface dataset:
Avrigus

**Avrigus** je darkambientová skupina zo Sydney, Austrálie. Vydali zatiaľ jedno EP a jeden plný album. V Máji 2007 Simon Gruer oznámil na ich oficiálnej stránke, že nový album ktorý bude mať názov *The Hidden Citadel* vyjde s veľkou pravdepodobnosťou v roku 2008.

## História skupiny
Avrigus má svoj pôvod v roku 1990, kedy hudobník zo Sydney Simon Gruer nahral niekoľko thrashmetalových skladieb. Nasledujúci rok založil skupinu s gitaristom Leifom Gregorym, bubeníkom Kaneom Jarvisom a basgitaristom Steveom Caruanaom. Ale zostava bola spolu iba na krátky čas. Gregory neskôr vystupoval v ďalších skupinách v Sydney ako boli Destrier, Aftermath a Dark Order. Jarvis a Caruana založili grindcorovú skupinu s názvom Vomit, ktorá sa neskôr premenovala na Volatile.

V roku 1993 Simon Gruer začal pracovať ako zvukový inžinier pre sydneyskú doom/death metalovú skupinu Cruciform, a neskôr na sklonku roka 1993 sa k skupine pridal keď odišiel ich basgitarista Daniel Moth. Simon hral na klávesy a prebral rolu hlavného vokalistu. Skupina nahrala dvoj-piesňové demo Paradox, ktorého jedna pieseň neskôr bola aj na Warhead Records kompilácii *Warhead Records Vol. 1* v roku 1995. Skupina tiež vydala jedno EP menom Atavism, na ktorom je 6 piesní. Medzičasom gitarista Cruciformu Tony Mulhearn predstavil Simona umelkyni a hudobníčke Judy Chiare, s ktorou potom spolu začali pracovať na hudobných nápadoch pre Avrigus. Cruciform sa už však rozpadol.

So zánikom Cruciformu mali teraz Simon a Judy viac času na Avrigus, a nahrali dve piesňe "As Ivy Groweth Green" a "The Final Wish", ktoré sa v roku 1997 objavili ako demo. Na ďalší rok vydavateľstvo Warhead Records vydalo EP menom "The Final Wish" ktoré obsahovalo 4 piesne. Judy tiež tvorila hosťa na albume zvanom *Dreamscapes* od sydneyskej doom metalovej skupiny Elysium.

Album *The Secret Kingdom* bol kompletný okolo januára 2000. Judy napísala väčšinu piesní, spievala a hrala na klavír. Simon prispel väčšinou hudby vrátane gitary, basmi, bubnami a klávesmi. Vydavateľstvo Avrigusu Warhead Records medzičasom skončilo, ale Judy zobrala kópie albumu spolu so sebou keď šla navštíviť Európu a Avrigus dostali ponuku na vydanie albumu od holandského vydavateľstva Hammerheart Records cez ich odnož Well of Urd. *The Secret Kingdom* bolo vydané v roku 2001. Odvtedy členovia Avrigusu vyjadrili nespokojnosť s vydavateľstvom (teraz už známe ako Karmageddon Media) kvôli ich zlyhaniu poskytovania poplatkov za tantiémy. Simon a Judy spolu hudbu už niekoľko rokov neskladali, a v máji 2007 Simon oznámil, že Judy už viac nie je členom Avrigusu.

## Diskografia
### Albumy
* 2001 – *[[The Secret Kingdom]]*

### EP
* 1998 – *[[The Final Wish]]*

## Externé odkazy
* www.avrigus.com – oficiálna stránka
* Myspace profil


Kategória:Austrálske heavymetalové hudobné skupiny
Kategória:Doommetalové hudobné skupiny
Kategória:Symfonickometalové hudobné skupiny
Kategória:Hudobné skupiny z 1995
Sylvie Guillemová

**Sylvie Guillemová** (*25. február 1965, Paríž, Francúzsko) je francúzska baletka a choreografka

## Životopis
Trénovala gymnastiku pod vedením svojej matky do svojich 11 rokov. Potom začala navštevovať baletnú školu parížskej opery a nakoniec sa pripojila k baletným súborom tejto spoločnosti, keď mala 16 rokov. V roku 1983 Guillem vyhrala zlatú medailu v medzinárodnej baletnej súťaži vo Varne. 29. decembra 1984, ako deväťnásťročná, sa stala hviezdou tejto spoločnosti po jej premiére Labutieho jazera. Dostala hlavnú rolu vo William Forsythovom balete *In The Middle, Somewhat Elevated* v roku 1987. V roku 1989 šokovala tým, že odišla z baletu Opéra National de Paris a stala sa hosťujúcim umelcom v londýnskom Royal Ballet.

## Úspechy a ocenenia
* 1984 : *Prix Carpeaux*, najlepšia mladá tanečnica roka
* 1988 : *Prix Andersen*, najlepšia tanečnica, Copenhague
* 1988 : *Grand Prix National de la Danse* (majstrovstvá Francúzska v tanci), Paríž
* 1989 : *Grand Prix Pavlova*, *Grand Prix de la Danse: Ministère de la culture*
* 2003 : balet *Broken Fall* vyhral *Laurence Olivier award* (ocenie Laurenca Oliviera) za najlepšiu tanečnú produkciu

## Externé odkazy
* 
* www.sylvieguillem.com Oficiálna stránka  
* „Die Madonna des Tanzes“, *Die Welt*, 1. Februar 2008

Kategória:Francúzski choreografi
Kategória:Francúzske baletky
Kategória:Držitelia Radu britského impéria
Kategória:Nositelia Radu čestnej légie
Kategória:Narodenia v 1965
Kategória:Osobnosti z Paríža
Kategória:Tanečníci baletu Opéra national de Paris
Kategória:Tanečníci Royal Ballet
Dublin Area Rapid Transit

náhľad|Logo Dublin Area Rapid Transit
right|thumb|Súprava série 8200
right|thumb|Súprava série 8200
right|thumb|Súprava série 8200

**DART** (z ) je označenie pre vnútromestskú železničnú rýchlodráhu v Dubline. 

Spája príbrežné časti mesta s centrom, v stanici Howth Junction sa rozdeľuje na dve linky. Prvá vedie z Malahide cez Portmarnock (súpravy premávajú po hlavnej železničnej trati Belfast – Dublin – Rosslare), ku ktorej sa v stanici Howth Junction pripája trať z Howthu. Ďalej smeruje oblúkom na juh, prechádza centrom mesta a končí v meste Bray. Niektoré spoje pokračujú až do Greystones.

Na oboch tratiach je spolu 28 staníc (od severu na juh, stav k roku 2009):
#Malahide Station/Howth Station
#Portmarnock Station/Sutton Station
#Bayside Station
#Howth Junction
#Kilbarrack Station
#Raheny Station
#Harmonstown Station
#Killester Station
#Clontarf Road Station
#Connolly Station
#Tara Street Station
#Pearse Station
#Grand Canal Dock Station
#Lansdowne Road Station
#Sandymount Station
#Sydney Parade Station
#Bootherstown Station
#Blackrock Station
#Seapoint Station
#Salthill & Monkstown Station
#Dun Laoghaire Station
#Sandycove and Glasthule Station
#Glenageary Station
#Dalkey Station
#Bray Station
#Greystones Station

Na trati jazdia súpravy zelenej farby so žltými pásmi po bokoch a s bielym nápisom „DART“. Centrum mesta trať prekonáva viacerými viaduktami, najrušnejšie stanice sú Connoly Station, ktorá je zároveň železničným uzlom a Pearse Station. Poslednou vybudovanou stanicou je Grand Canal Dock Station. DART je jedným z nosných systémov dopravy v meste, avšak veľkou nevýhodou je obslužnosť limitovaného územia vo východnej časti mesta a relatívne nízka rýchlosť prepravy.

V januári 2010 bola otvorená nová stanica v priestore medzi stanicami Howth Junction a Portmarnock, Grange Road Station, ktorá obsluhuje obytnú štvrť Clongriffin s priľahlými územiami.

## Iné projekty

Kategória:Doprava v Dubline
Lev Vladimirovič Rudnev

**Lev Vladimirovič Rudnev** ( * 13. marec 1885, Opočka, Rusko – † 19. november 1956, Moskva) bol ruský/sovietsky architekt.

## Životopis
Narodil sa v rodine učiteľa. Rodičia ho poslali do umeleckej školy v Rige. V roku 1906 bol prijatý do Akadémie Umení vo vtedajšom Leningrade, dnes Petrohrad. Veľmi rýchlo sa stal obľúbeným študentom známeho L. N. Benoa. V roku 1911 sa Rudnev začal aktívne zapájať do rôznych architektonických súťaží. O štyri roky neskôr mu bol pridelený titul „umelecký architekt“. V marci roku 1917 vyhral súťaž na postavenie pamätníka obetiam Februárovej revolúcie na Marsovom poli.

V rokoch 1922 až 1948 pôsobil na Akadémi Umení v Leningrade ako profesor. V roku 1932 bol poverený návrhom budovy Fruenzeho Vojenskej Akadémie. Táto budova sa stala významnou stavbou vo vtedajšej Sovietskej architektúre. Hlavnou ideou tejto súťaže bolo vyzdvihnúť silu, moc a odvahu Červenej armády.

Po druhej svetovej vojne sa Rudnev zapájal do obnovy zničených sovietskych miest, hlavne Voronež, Stalingrad (dnes Volgograd), Riga a mnoho ďalších. Bol poverený navrhnúť niekoľko nových bytových domov v Moskve. V týchto stavbách chcel poukázať na nezlomnosť a nepoddajnosť ľudu. Prvotný dôraz kládol na komfort až potom na ďalšie funkcie. Vravieval: „Ak chcete dobre navrhnúť byt, navrhujte ho akoby pre seba a kláďte dôraz na všetky maličkosti, ktoré človek potrebuje!“

Jeho vrcholným dielom sa stala Lomonosova Univerzita v Moskve (1948 – 1953), na Leninovských kopcoch. Tomuto projektu venoval obzvlášť pozornosť, pretože už jeho diplomová práca bola univerzita. Keďže mal veľkú záľubu vo výškových stavbách stal sa mu tento projekt veľmi blízkym. Tri roky po dokončení univerzity, 19. novembra 1956 Lev Rudenv zomrel. Rudnev poukazoval na to, že priestor okolo budovy je veľmi dôležitý a maximálne s ňou  spätý, preto nie je dobré ho zanedbať. Snažil sa spojiť architektúru s okolitým prostredím.

## Referencie

## Iné projekty

## Externé odkazy
* ЛЕВ ВЛАДИМИРОВИЧ РУДНЕВ  
* Архитектор ГЗ МГУ 

Kategória:Sovietski architekti
Kategória:Pochovaní na Novodievčom cintoríne
The Secret Kingdom

***The Secret Kingdom*** je druhý album dark ambientovej skupiny Avrigus ktorý vydalo vydavateľstvo Hammerheart Records cez ich odnož Well of Urd v roku 2001. Avšak členovia Avrigusu vyjadrili nespokojnosť s vydavateľstvom (teraz už známe ako Karmageddon Media) kvôli ich zlyhaniu poskytovania poplatkov za tantiémy.

## Zoznam skladieb
# „Overture“ — 4:13
# „Solitude * Salvation“ — 4:22
# „Dark Angels' Ascension“ — 4:31
# „Veritas“ — 3:54
# „Qliphoth“ — 6:25
# „Desolate“ — 3:36
# „Flesh“ — 5:49
# „'Til Death Do Us Unite“ — 7:36
# „Shade of My Heart“ — 3:23
# „The Grail“ — 8:36

Kategória:Hudobné albumy z 2001
Kategória:Albumy Avrigus
Cisco IOS

thumb|Prehľad módov

**Cisco IOS** (pôvodne **Internetwork Operating System**) je operačný systém používaný na smerovačoch a prepínačoch firmy Cisco Systems. IOS je balíček smerovacích, prepínacích, prepojovacích a telekomunikačných funkcií pevne integrovaný do multitaskingového operačného systému. Prvý IOS napísal *William Yeager*.

Cisco IOS má charakteristický príkazový riadok (CLI), ktorého štýl sa rozšíril do ostatných sieťových produktov. IOS CLI poskytuje pevnú množinu viacslovných príkazov - táto množina je určená „módom“, v ktorom sa užívateľ práve nachádza. „Konfiguračný mód“ poskytuje príkazy na zmenu systémovej konfigurácie, „mód konfigurácie rozhrania“ poskytuje príkazy na zmenu špecifickej konfigurácie pre dané rozhranie. Typický príkaz môže vyzerať ako `Router>show interface fa0/48` alebo `Router(config)#no ip cef traffic-statistics`.

## Prehľad módov
Na obrázku sú zobrazené základné módy a príkazy, ktorými je možné medzi nimi prechádzať.

## Zdroj
* 

Kategória:Sieťový hardvér
Kategória:Vstavané operačné systémy
The Final Wish

***The Final Wish*** je prvý album dark ambientovej skupiny Avrigus ktorý vydalo vydavateľstvo Warhead Records, ktoré už však okolo roku 2000 skončilo. Album bol vydaný v roku 1998.

## Zoznam skladieb
# „The Final Wish“ — 7:01
# „As Ivy Groweth Green“ — 8:13
# „Desolate“ — 3:36
# „Flesh“ — 5:48

Kategória:EP z 1998
Kategória:EP skupiny Avrigus
Stavebný výkres

**Stavebný výkres** je špecializovaný technický výkres v odbore stavebníctva. Zobrazuje 
stavebné objekty zvyčajne pravouhlým premietaním na pôdorysňu a nárysňu. Keďže stavebný objekt je priestorová konštrukcia s členitým usporiadaním vnútorných priestorov, na vyjadrenie jeho konštrukčného a funkčného riešenia musí byť jeho zobrazenie na výkresoch súčasne v pôdorysoch, rezoch a v pohľadoch. 

Kategória:Technické výkresy
Kategória:Stavebníctvo
Eden Project

náhľad|The Eden Project
náhľad|The Eden Project (vo vnútri tropického ekosystému
náhľad|Panoramatický pohľad na The Eden Project
**Eden Project** je veľký environmentálny komplex v Cornwalli v Spojenom kráľovstve. Projekt sa nachádza 2 km od mesta St Blazey a 5 km od väčšieho mesta St Austell. 

## Charakteristika komplexu
*The Eden Project*, vitrína pre globálnu biologickú rozmanitosť, je jeden z najinovatívnejších a vysoko profilových *Miléniových projektov*. Je to najväčší rastlinný kryt na svete postavený najľahším a najekonomickejším možným spôsobom. Jeho rozvoj reprezentuje znateľné zlepšenie životného prostredia miesta kde je postavené, jamy kde sa ťažila hlina na porcelán a ostatného okolia.

Projekt bol postavený v dvoch fázach: 
* Fáza 1 – návštevnícke centrum – je postavený na vrchole 15 hektárového pozemku, poskytujúci dramatický výhľad dolu do bývalej ťažobnej jamy. Slúži ako „vstup do raja“, sú tu predajne vstupeniek, obchody, toalety a vzdelávacie galérie.

* Fáza 2 je spojená s biomasami, sekvencia veľkých priesvitných dómov, ktoré tvoria tropickú vlhkosť a teplé teplotné oblasti a budovu, ktorá ich spája.

Nicholas Grimshaw & Partners Ltd boli prizvaní aby navrhli schému v roku 1996 na základe výhry za medzinárodný terminál na stanici Waterloo. Prototyp pre biomasu bol inšpirovaný kľukatým a asymetrickým tvarom budovy Waterloo station. Nakoniec bol zmenený počas detailného plánovania kvôli nerovnému povrchu jamy pretože sa tam nedal vhodne umiestniť plánovaný tvar oblúku a širokej konštrukcie. Upravený tvar sa rozvinul ako spolupráca sérií úprav v pracovnom trojdimenzionálnom počítačovom modeli medzi architektmi, inžiniermi a dodávateľmi. Teraz hotový, reprezentuje perfektné naplnenie podľa vízie Buckminster Fuller maximálneho uzavretého priestoru na minimálnej ploche. Biomasa, ako je postavená, je tvorená sekvenciou 8 spojených geodézických dómov zberajúcich asi 2,2 hektárov plochy. Tieto *Bucky balls* (pomenované podľa Fullera) majú veľkosť od 18 m do 65 m v polomere podľa rastlinstva aké je v nich. Forma sa prispôsobuje funkcii, podľa vyjadrenia klienta, na pritiahnutie celosvetovej pozornosti ľudstva na závislosť na rastlinstve.

## Iné projekty
 
 
## Externé odkazy
* Oficiálna stránka Eden project

Kategória:Ekológia v architektúre
Kategória:Botanické záhrady v Spojenom kráľovstve
Kategória:Cornwall (grófstvo)
Tetraetylolovo

**Tetraetylolovo** (skratka **TEO**) je organokovová zlúčenina so vzorcom . Kedysi známe aditívum do benzínu proti detonačnému spaľovaniu sa z nich začalo vo veľkom odstraňovať kvôli toxicite olova a jeho nepriaznivým účinkom na katalyzátory. Stále sa však používa ako aditívum do leteckého paliva do piestových spaľovacích motorov, ktoré poháňajú lietadlá.

## Výroba
Tetraetylolovo sa vyrába reakciou chlóretánu so sodno-olovnatou zliatinou.
: 4 NaPb + 4 CH3CH2Cl → (CH3CH2)4Pb + 4 NaCl + 3 Pb

Používal sa ako antidetonačná prísada do benzínov na zlepšenie ich oktánového čísla. Kvôli jeho nebezpečným účinkom na zdravie by sa nemal používať, pretože pri jeho spaľovaní vzniká okrem oxidu uhličitého aj olovo:

: (CH3CH2)4Pb + 13 O2 → 8 CO2 + 10 H2O + Pb

Toto olovo môže ďalej oxidovať za vzniku napríklad oxidu olovnatého:

: 2Pb + O2 → 2PbO

## Bezpečnosť
Preniká cez kožu a zapríčiňuje ochrnutie nervovej sústavy.

## Referencie


Kategória:Zlúčeniny olova
Kategória:Organokovové zlúčeniny
Simon Gruer

**Simon Gruer** (* 1974, Sydney, Austrália) je austrálsky hudobník, ktorý momentálne účinkuje v dark ambientovej skupine Avrigus. Simon takisto hral v skupine Cruciform, ktorá sa však rozpadla okolo roku 1995.

Kategória:Narodenia v 1974
Kategória:Austrálski heavymetaloví gitaristi
Kategória:Austrálski heavymetaloví basgitaristi
Kategória:Austrálski heavymetaloví klávesisti
Kategória:Austrálski heavymetaloví bubeníci
Kategória:Avrigus
Kategória:Osobnosti zo Sydney
Akustický skrat

**Akustický skrat** priamovyžarujúceho elektroakustického meniča je zrušenie akustického tlaku vyvolaného dopredným kmitom membrány reproduktora akustickým podtlakom, ktorý vytvorila táto membrána na svojej opačnej strane.

## Skrat jedného zdroja
Priamovyžarujúce reproduktory potrebujú pre svoju správnu činnosti ozvučnicu. Kmitavý osový (predozadný) pohyb membrány reproduktora vytvára akustický tlak na obidvoch stranách membrány, ale s opačnou fázou, čiže v okamihu vzniku akustického pretlaku na jednej strane vzniká fázovo opačný podtlak na strane druhej. Zvukové vlny s vlnovou dĺžkou väčšou ako je priemer membrány vyrovnávajú pretlak a podtlak a pre túto frekvenciu nastáva akustický skrat. Aby sa tomuto akustickému skratu zabránilo, upevňuje sa reproduktor na dosku zvanú ozvučnica. Táto doska predlžuje vzdialenosť medzi prednou a zadnou stranou membrány a tým posúva hraničnú frekvenciu, pri ktorej nastáva akustický skrat smerom k nižšej frekvencii. Inou možnosťou riešenia akustického skratu je uzatvorenie priestoru za zadnou časťou membrány, alebo otočenie fázy tlaku.

## Skrat viacerých zdrojov
Inou možnosťou akustického skratu je protifáza (akustický tlak vyvolaný iným zdrojom zvuku ale v opačnej fáze). 

**Ako chyba** vzniká, keď sú satelity v reproduktorovej sústave zapojené s navzájom opačnou fázou a prehrávajú rovnaký, alebo podobný zvuk. Jeden reproduktor v danom okamihu kmitá dopredne, druhý opačne. Fázy sa navzájom vyrušia, a reprodukovaný zvuk výrazne stráca na sile a zafarbení hlavne pri prehrávaní nízkych tónov.

**Ako žiadúci efekt** sa akustický skrat využíva pre elimináciu predpovedateľného akustického vlnenia, alebo ak poznáme presnú vzdialenosť od zdroja zvuku a využijeme skutočnosť, že zvuk sa šíri pomalšie ako elektronický signál. Vytvorením protifázy zvuku (hluku) na rovnakých frekvenciách zvuk stlmíme, resp. eliminujeme. Tento efekt sa používa napr. vo helikoptérach, kedy sa do slúchadiel pilotov reprodukuje v protifáze hluk motora.

Kategória:Akustika
Cruciform

**Cruciform** je doom/deathmetalová skupina, ktorá začínala v roku 1990, ale trvala iba 5 rokov a potom sa skupina rozpadla. V roku 1994 odišiel zo skupiny Daniel Moth, ktorého nahradil Simon Gruer (momentálny člen skupiny Avrigus). Na ich EP *Atavism* s nimi spolupracoval Nigel Glassay.

## Diskografia
### EP
* 1993 – *[[Atavism]]*

### Demá
* 1995 – *Paradox*

## Externé odkazy
* Cruciform na metal-archives.com
* Fan-site

Kategória:Austrálske heavymetalové hudobné skupiny
Kategória:Doommetalové hudobné skupiny
Kategória:Deathmetalové hudobné skupiny
Kategória:Hudobné skupiny z 1990
Judy Chiara

**Judy Chiara** je austrálska hudobníčka a bývalá členka skupiny Avrigus, ktorú opustila v roku 2007.

Kategória:Austrálske heavymetalové speváčky
Kategória:Austrálski heavymetaloví klávesisti
Kategória:Austrálski heavymetaloví klaviristi
Kategória:Avrigus
Kategória:Osobnosti zo Sydney
Warhead Records

**Warhead Records** bolo nezávislé nahrávacie vydavateľstvo založené v Sydney v Austrálii, ktoré sa špecializovalo na vydávanie albumov od austrálskych heavy metalových skupín. Bolo vytvorené v roku 1992 britským migrantom Bradom Simsom, ktorý začal predávaním demonahrávok miestnych skupín na heavy metalových prehliadkach v sydneyskom lewishamskom hoteli. Vo februári 1993 Warhead Records vydali ich prvú nahrávku, EP *Atavism* sydneyskou doom/death metalovou skupinou Cruciform, ktorej bol Brad Sims aj manažér. Po šiestich mesiacoch nasledoval album *Fear of the Future* od skupiny Neophobia. Začiatkom roku 1996 bolo vydavateľstvo pomerne dosť známe medzi heavy metalovým spektrom. Väčšina ich skupín boli zo Sydney, aj keď niektoré skupiny boli z iných miest, ako napríklad Psychrist z Canberry, Manticore z Wagga Wagga, Misery z Brisbane a Epitaph z Perthu. Spolu s ich CD nahrávkami Warhead Records tiež pôsobila ako demový distribučný servis pre niekoľko skupín. V roku 1995 bolo viacero z týchto zozbierané pre kompiláciu albumu *Warhead Records Vol. 1*.

Warhead Records išli v tandeme s Hammerhouse; CD obchodom v Sydneyskom predmestí Parramatty, ktorý predával undergroundovú heavy metalovú hudbu a iný tovar z celého sveta. V roku 1998 vydavateľstvo tiež začalo vydávať časopis *In Your Face*, ktorý mal však iba 4 vydania.

V polovici roka 1999, s viacerými albumami ktoré stále čakali na vydanie, Warhead Records neočakávane ukončili činnosť. Zostávajúce skupiny boli donútené hľadať iných vydavateľov. Značka oficiálne skončila v roku 2001. 

## Zoznam skupín nahrávajúcich pod Warhead Records

## Referencie
* 

Kategória:Podniky v Austrálii
Kategória:Hudobné vydavateľstvá
Kategória:Nahrávacie štúdiá
Mechanický odpor

**Mechanický odpor** je sila pôsobiaca proti doprednej sile, čiže vektor reakčnej sily pôsobí proti vektoru akčnej sily, sila brániaca pohybu telesa, odpor prostredia (vzduchu, plynu, kvapaliny, trenie pohybujúceho sa telesa o podložku, pasívny odpor, zotrvačný odpor, priame mechanické pôsobenie a pod.).
Pasívny odpor

**Pasívny odpor** je mechanický odpor, ktorý vznikol len pasívnym pôsobením okolitého prostredia (bez dodatočného zdroja odporovej sily) ako dôsledok - reakcia na akčnú silu.
MPI

**MPI** môže byť:
* Message Passing Interface
* Max-Planck-Institut
* Metal Processing Institute
* Multi Point Injection (benzinový motor)
* Master Patient Index
Komícia

**Komícia** alebo **snem** alebo (nepresne) **ľudové zhromaždenie** () bolo v starovekom Ríme zhromaždenie všetkých občanov, ktoré malo rozhodovacie a zákonodarné právomoci. Bola to základná politická inštitúcia, ktorá zabezpečovala výkon politickej moci občanom. Najstaršie komície vznikli už v kráľovskom období a pretrvali cez obdobie republiky a čiastočne existovali aj v období cisárstva.

Politický systém starovekého Ríma bol založený na priamej demokracii, čiže, ak chcel občan rozhodovať o nejakej politickej záležitosti alebo sa zapojiť do politického rozhodovania, musel sa osobne zúčastňovať na komíciách. V priebehu vývoja starovekého Ríma sa postupne vytvorilo niekoľko komícií, ktoré rozhodovali o rôznych záležitostiach:

*kúrijný snem (*comitia curiata*) – bol to snem, ktorý existoval už v kráľovskej dobe a občania sa schádzali podľa kúrií, čo boli jednotky, tvorené jednotlivými rodinami a rodmi. Spočiatku kúrijný snem prenášal rozhodnutia kráľa medzi občanov, v období republiky rozhodoval predovšetkým o rodových záležitostiach.

*centuriálny snem (*comitia centuriata*) – bol založený na rozdelení obyvateľstva podľa veľkosti majetku (tzv. majetkový cenzus) a podľa toho boli občania zaraďovaní do stotín, v ktorých volili alebo rozhodovali. Jeho zriadenie sa pripisuje šiestemu rímskemu kráľovi Serviovi Tulliovi a pretrval až do konca republiky.

*tribútny snem (*comitia tributa*) – bol to snem, kde boli občania zaraďovaní podľa územnej príslušnosti (mestská štvrť v Ríme alebo určitá oblasť – *[[tribus (staroveký Rím)|tribus]]* na území Rímskej ríše). Tento snem umožňoval zaradenie do politického života aj pre občanov, ktorí nežili v Ríme, ale rozhodovali o záležitostiach jednotlivých miest – rímskych kolónií (colonia) alebo municípií.

*plebejský snem (*concilium plebis/concilia plebis/comitia plebis tributa*) – bol to snem, v ktorom sa schádzali rímski plebejci a rozhodovali o plebejských záležitostiach.

Jednotlivé snemy tvorili základné politické inštitúcie, čo bolo vyjadrené aj v hesle S.P.Q.R. – *Senatus populusque Romanus*, kde práve *populus Romanus* bol predstavovaný jednotlivými snemami.

Kategória:Staroveký Rím
Kúrijný snem

**Kúrijný snem** (lat. *comitia curiata*) bolo najstaršie zhromaždenie rímskych občanov v starovekom Ríme. Existoval už v období kráľovského Ríma a občania sa schádzali na sneme podľa tzv. kúrií (*curia*). Jednotlivé rodiny vytvárali rody, desať rodov tvorilo kúriu.

Kúrijný snem bol pomocným orgánom kráľa a prenášal rozhodnutia kráľa do rodov a rodín. V polovici 6. storočia pred Kr. bol kúrijný snem zatlačený do úzadia novým snemom, ktorý vytvoril šiesty rímsky kráľ Servius Tullius – stotinovým snemom, založenom na majetkovom cenze – občania boli rozdelení a schádzali sa podľa veľkosti majetku. Kúrijný snem si udržal rozhodovanie v rodových záležitostiach a niektorých mimoriadnych prípadoch (otcovražda).

Kategória:Politika v starovekom Ríme
Katedrála Najsvätejšej Trojice

**Katedrála Najsvätejšej Trojice** môže byť:

* Katedrála na Slovensku v Žiline; pozri Katedrála Najsvätejšej Trojice (Žilina)
* Katedrála v Etiópii v Addis Abeba; pozri Katedrála Najsvätejšej Trojice (Addis Abeba)
* Katedrála v Nemecku v Drážďanoch; pozri Katedrála Najsvätejšej Trojice (Drážďany)

* Katedrála v Rumunsku v Sibiu; pozri Katedrála Najsvätejšej Trojice (Sibiu)
* Katedrála v Rumunsku v Blaji; pozri Katedrála Najsvätejšej Trojice (Blaj)

* Katedrála v Kanade v Quebecu; pozri Katedrála Najsvätejšej Trojice (Quebec)

Najsvätejšia Trojica katedrála
Tribútny snem

**Tribútny snem** patril k významným politickým inštitúciám starovekého Ríma. Občania sa na ňom schádzali podľa územnej príslušnosti. Snem vznikol v kráľovskej dobe a pretrval až do cisárskeho obdobia.

Vytvorenie tribútneho snemu sa pripisuje šiestemu rímskemu kráľovi Serviovi Tulliovi. Mesto Rím rozdelil na štyri územné časti – štvrte (*tribus*) a občania sa schádzali na tomto sneme podľa toho, v ktorej štvrti bývali. V období rímskej republiky sa začal počet územných častí zvyšovať tak, ako sa rozširovalo územie Rímskej ríše. Popri pôvodných štyroch mestských štvrtiach vzniklo postupne až 35 vidieckych územných častí, čo umožnilo zaradiť do politického systému aj nové podmanené obyvateľstvo, ktorému boli udelené obmedzené občianske práva, alebo sa na politickom živote mohli zúčastňovať rímski občania, ktorí si plnili vojenské povinnosti v kolóniách (*colonia*). Rímska ríša bola podľa tribuí (*tributim*) rozdelená aj v císárskom období.

Tribútne snemy rozhodovali o regionálnych záležitostiach, mali veľký význam pri spravovaní rímskych miest na území ríše (kolónie alebo municípiá).

Kategória:Politika v starovekom Ríme
Čau-čau

**Čau-čau** je plemeno psa uznané v FCI v kategórii 5 pod číslom 205. Pochádza z Číny, v ktorej je pomenovaná *Sung-š' čchüan* (pchin-jin: *sōngshī quǎn* 鬆獅犬), doslovne preložené ako "pes tlstý lev". Čau-čau je považovaný za model podľa ktorého boli vytvorené tradičné kamenné sochy ochrancov budhistických chrámov a palácov.

## Vzhľad
Čau-čau je statný pes s mohutnou hrivou okolo krku a malými trojuholníkovými, v špičke zaoblenými ušami, ktorého telesná stavba je z profilu štvorcového tvaru. Jeho srsť je hustá, obsahujúca jemné aj drsné štetiny. Farba srsti môže mať päť odtieňov: červený, čierny, modrý, škoricový a krémový. Škvrnití, viacfarební jedinci sú považovaní za odchýlku od štandardu tohto psieho plemena. Významným znakom tejto rasy je neobvyklý modro-čierno/ fialový jazyk a priamo stavané zadné nohy, ktoré podmieňujú jeho charakteristický spôsob chôdze.

## Iné projekty
 

Kategória:Plemená psov z Číny
Kategória:Špice a pôvodné plemená
Medveď grizly

**Medveď grizly** alebo presnejšie **medveď hnedý grizly** (*Ursus arctos horribilis*) alebo ľudovo **grizly** je severoamerický poddruh medveďa hnedého (*Ursus arctos*) z čeľade medveďovité (*Ursidae*).

## Opis
Medvede grizly dosahujú hmotnosť od 180 do 680 kilogramov a výšku 2,44 metrov v stoji. Samec je približne 1,8-krát ťažší ako samica, je to príklad sexuálneho dimorfizmu. Dimorfizmus udáva, že veľkosť je dôležitým znakom v možnosti samca úspešne sa uchádzať o samicu. Ich farba je rôzna, podľa geografického miesta, kde sa grizly nachádza, existujú grizly od blond do tmavohnedej, až čiernej farby. Od ostatných medveďov hnedých sa odlišujú dlhšími pazúrmi a lebečným profilom, ktorý sa podobá na medvede ľadové.

Grizly má veľký hrb na ramenách, ktorý je tvorený zo svalov, ktoré pomáhajú predným končatinám pri hrabaní. Jeho hlava je veľká a guľatá s vyhĺbenou tvárou. Aj napriek masívnej veľkosti medvede grizly dokážu dosahovať rýchlosť až /h.

Bežne je samotárom, v pobrežných oblastiach sa zhromažďuje popri prúdoch riek, kde chytá lososy. Každý druhý rok samice rodia jedno až štyri mláďatá, ktoré sú malé a vážia približne 500 gramov.

## Rozšírenie
Medvede grizly obývajú časti Severnej Ameriky od Aljašky, cez západnú časť Kanady až na severozápad Spojených štátov, vrátane štátov Idaho, Montana, Washington a Wyoming. Nachádza sa aj v národných parkoch Yellowstone a Grand Teton, ale obvykle sa zdržuje v Kanade.

V minulosti žil medveď grizly v celej Severnej Amerike až po Texas, no v dôsledku lovu a ničenia životného prostredia z väčšiny tohto územia vymizol. Preto je zákonom chránený. V súčasnosti žije v Severnej Amerike približne 60 000 medveďov grizly.

## Potrava
Aj keď sa medvede nachádzajú v rade mäsožravce, sú všežravcami, pretože prijímajú mäso aj rastliny. Sú známe tým, že lovia väčšie živočíchy, ako sú los obyčajný, jelene, ovce, soby a medvede čierne. Jedia tiež ryby, hlavne lososy, pstruhy a ostrieže. Medvede grizly tiež bez váhania hľadajú potravu, ktorá môže s nimi vyvolať konflikt, akými sú človek alebo vlk.

## Iné projekty

## Zdroj

Kategória:Medveďovité
Kategória:Najmenej ohrozené druhy
Furby

**Furby** je elektronická hračka, ktorá predstavuje malého chlpatého tvora s veľkými ušami. Na trh ho uviedla firma Tiger Electronics v roku 1998. Hračka reaguje na svetlo, zvuk, polohu, dotyky a prítomnosť ďalších Furby. Sama hovorí a pohybuje sa. Software simuluje jej postupný vývoj a učenie. 

Kategória:Hračky
Giancarlo Judica Cordiglia

**Giancarlo Judica Cordiglia** (* 30. september 1971, San Maurizio Canavese, Turín, Taliansko) je taliansky komik, charakterný herec, komentátor a zabávač, známy vďaka jeho roli v televíznom programe *Melevisione* na *Raitre* (ako Gnomo Ronfo) a jeho role v seriáli *RIS Delitti Imperfetti* (ako Kapitán Bruno Corsini).

Kategória:Narodenia v 1971
Kategória:Talianski filmoví herci
Klas Pontus Arnoldson

**Klas Pontus Arnoldson** (* 27. október 1844, Göteborg, Švédsko – † 20. február 1916, Štokholm) bol švédsky žurnalista, politik a presvedčený pacifista, ktorý v roku 1908 získal Nobelovu cenu za mier. 

Bol zakladajúcim členom a prvým predsedom *Svenska freds- och skiljedomsföreningen* ("Švédskej mierovej a arbitrážnej spoločnosti").
V roku 1890 sa zaslúžil o mierové vyriešenie konfliktu medzi Švédskom a Nórskom.

## Referencie


## Iné projekty

## Externé odkazy
* Klas Pontus Arnoldson na nobelprize.org
* Swedish Peace and Arbitration Society 

Kategória:Švédski politici
Kategória:Pacifisti
Kategória:Nositelia Nobelovej ceny za mier
Kategória:Švédski nositelia Nobelovej ceny
Kategória:Filantropi
Kategória:Osobnosti z Göteborgu
Howard Phillips Lovecraft

**Howard Phillips Lovecraft** (* 20. august 1890, Providence, Rhode Island, USA† 15. marec 1937, Providence) bol americký autor sci-fi, fantasy a hororov. Medzi jeho najvýznamnejšie diela patria *[[Volanie Cthulhu]]* a *[[V horách šialenstva]]*.

Zomrel vo veku 46 rokov na rakovinu tenkého čreva.

## Rané poviedky
* *[[The Tomb]]* (Hrobka; napísané v júni 1917, vydané v marci 1922)
* *[[Dagon]]* (Dagón; napísané v júli 1917, vydané v novembri 1919)
* *[[A Reminiscence of Dr. Samuel Johnson]]* (Spomínanie na Dr. Samuela Johnsona; napísané v 1917, vydané v septembri 1917)
**[[Polaris (poviedka)|Polaris]]* (Polaris; napísané v 1918, vydané v decembri 1920)
**[[Beyond the Wall of Sleep]]* (Za stenou spánku; napísané i publikované v 1919)
**[[Memory]]* (Pamäť; napísané v 1919, vydané v máji 1923)
**[[Old Bugs]]* (Starý blázon; napísané pred júlom 1919, vydané v 1959)
**[[The Transition of Juan Romero]]* (Premena Juana Romera; napísané 16. septembra 1919, publikované v 1944)
**[[The White Ship]]* (Biela loď; napísané v októbri 1919, publikované v novembri 1919)
**[[The Doom that Came to Sarnath]]* (Deň, keď bolo zahladené mesto Sarnath; publikované v júni 1920)
**[[The Statement of Randolph Carter]]* (Výpoveď Randolpha Cartera; napísané v decembri 1919, publikované v máji 1920)
**[[The Street]]* (Ulica; napísané v koncom roka 1919, publikované v decembri 1920)
* *[[The Nameless City]]* (Bezmenné mesto; napísané v januári 1921, vydané v novembri 1921)
* *[[The Terrible Old Man]]* (Desivý starec; napísané 28. januára 1920, publikované v júli 1921)
* *[[The Cats of Ulthar]]* (Mačky z Ultharu; napísané 15. júna 1920, publikované v novembri 1920)
* *[[The Tree]]* (Strom; napísané v roku 1920, publikované v októbri 1921)
* *[[Celephaïs]]* (Celephais; napísané na začiatku novembra 1920, publikované v máji 1922)
* *[[From Beyond]]* (Z neznámeho sveta; napísané v roku 1920, publikované v júni 1934)
* *[[The Temple]]* (Chrám; napísané v roku 1920, publikované v septembri 1925)
* *[[Nyarlathotep (poviedka)|Nyarlathotep]]* (Nyarlathotep; napísané v 1920, publikované v novembri 1920)
* *[[The Music of Erich Zann]]* (Hudba Ericha Zanna; napísané v decembri 1921, vydané v marci 1922)

## Slovenské preklady
* 
* 
* 
* 

## Iné projekty

Kategória:H. P. Lovercraft
Kategória:Spisovatelia science-fiction USA
Kategória:Spisovatelia fantasy
Kategória:Spisovatelia hororov
Kategória:Nositelia ceny Hugo
Kategória:Úmrtia na rakovinu
Kategória:Osobnosti z Providence (Rhode Island)
Hekaba (tragédia)

**Hekaba** alebo **Hekabé** (gr. Hekabé) je tragédia, ktorú napísal Euripides približne v roku 424 pred Kr.

Euripides toto dielo venoval Priamovej manželke jednu zo svojích najlepších drám. Tragédia Hekaba bola prvýkrát uvedená okolo roku 424 pred Kr. Boli to roky krvavej vojny Atén a Sparty, tzv. peloponézske vojny. Euripides využil vo svojej tragédii isté motívy a mýty neznáme nielen Iliade, ale čiastočne protichodné jej výpovediam.

## Dej

Scéna predstavuje morské pobrežie. Na ňom sa rozložil tábor Achájcov. Vedľa jedného stanu sa zjavuje prízrak mládenca. Jeho slová sú úvodom do hry: Prichádzam z ríše mŕtvych. Volám sa Polydoros. Som synom Priama a Hekaby, Kissovej dcéry. Môj otec, keď už hrozil Tróji neodvratný zánik, poslal ma do domu svojho priateľa Polymestora, tráckeho kráľa, vládcu na tomto polostrove Chersonesos. Spolu so mnou poslal potajomky aj mnoho zlata aby po páde Tróje jeho deťom, ak zostanú nažive, nehrozila bieda. A otecc vybral práve preto mňa, že som bol najmladší a ešte neschopný nosiť zbraň. Ale keď Tróju dobyli, onen Polymestor, otcov priateľ, mňa nešťastníka zamordoval, aby sa mohol zmocniť zlata. Moju mŕtvolu hodil do mora. Odvtedy ma vlny nosia raz k samému brehu, inokedy do hĺbin. A teraz už tretie ráno jedno za druhým túlam sa pri pobreží Chersonesu, kde býva matka. Lebo sa stalo, že keď Achájci vracali od Tróje, tuná museli zastaviť svoje lode. Tak im prikázal Achillov prízrak, ktorý zbadali nad jeho hrobom. Hrdina požiadal, aby jeho tieňu obetovali jednu zo zajatkýň, moju sestru Polyxenu. A tak sa aj stane!Spolubojovníci mu dožičia tento dar! Ešte dnes zahynie moja sestra. A matka Hekaba dnes uvidí dve mŕtvoly svojich detí – dcérinu
a moju. Vynorím sa totiž z morských hlbín pri nohách niektorej otrokyne. Uprosil som vládcov podsvetia, aby som mohol spočinúť v hrobe, pochovaný matkinou rukou! Polyxenina smrť vypĺňa prvú časť drámy Hekaba. Keď služobnice odchádzajú na pobrežie, aby umyli zakrvavenú mŕtvolu dievčaťa, začína sa druhá časť. Jedna z nich sa vracia a nesie na rukách Polydorovo telo.
Vlny ho vyhodili na piesok pri samých nohách otrokyne. Nešťastná matka si pripomína pochmúrnu nočnú moru, ktorá jej zvestovala, že vrahom je Polymestor. So súhlasom kráľa Agamemnóna zvábia ho do svojho stanu spolu s jeho deťmi. S pomocou trójskych žien vykonajú strašnú pomstu: najprv pred otcovými očami zabijú deti a potom oslepia jeho. Tragédia sa končí čudnou veštbou. Polymestor, šalejúci od bolesti a nenávisti, kričí, že Hekaba sa premení na suku a jej mohylu budú ľudia volať Psí hrob.

Kategória:Literatúra v starogréckom jazyku
Kategória:Divadelné hry starovekého Grécka
Aural Vampire

**Aural Vampire**  sa skladá z Exo-Chiky a Ravemana. Pochádzajú z Tokia, Japonska, a zameriavajú sa hlavne na Synthpop a Darkwave žánre, ale občas aj ten Industrial. Dvojica mala ísť v decembri, 2007 na turné v Berlíne, ktoré sa však nakoniec kvôli určitým problémom nekonalo. Ocitli sa však už na nemeckom magazíne *Astan Magazine<sup>[http://www.astan-magazin.de/]</sup>* a magazíne *The DOSE<sup>[http://www.thedose.info/] </sup>*. Ich prvý plný album *Vampire Ecstasy* bol vydaný v roku 2004

## Diskografia
### Albumy
* 2004 - *[[Vampire Ecstasy]]*

### Dostupné len na internete
* 2004 - *[[Death Folder]]*

### Iné
*"Bad Movie Disko King" (5:17) - z kompilácie *Dark Waters* od DEATHWATCH ASIAhttp://www.deathwatchasia.com/
*"Basara" (3:17)
*"Girl's Revers" - z kompilácie *モモトリス* od vydavateľstva LBThttp://www.lbt-web.com/
*"Hot Blood Workout" (3:48) - z kompilácie od niekoľkých skupín *聴刺激エンターテイメント*
*"innsmouth" (4:10)
*"Maria Rhythm" (1:00)
*"Stukje"
*"voodoovocoder" (4:30) - z kompilácie piesní japonských electro skupín *TECHNO4POP VOL.2<sup>[http://techno4pop.net/srin-1023/t4p02.htm] </sup>*
*"Ⅴ.マドンナスキゾイド" (MADONNA SCHIZOID Ⅴ.) - je z knihy sprevádzanym CD *カイキドロップ*
*"カイドク" (KAIDOKU) - zo kompilácie techno-popových skupín *萌えテクノぽっぷぅ*
*"山羊パレード" (YAGI PARADE) - z kompilácie od niekoľkých skupín *聴刺激エンターテイメント*
*"湘南族 -cannibal coast"

## Iné projekty

## Externé odkazy
Oficiálna stránka 
Myspace profil
Aural Vampire na J-Music Ignited

Kategória:Japonské hudobné skupiny
Adria Airways

[right|thumb|[Bombardier CRJ|Bombardier CRJ-200 od Adria Airways na Letisku Mníchov]]

**Adria Airways** bol slovinský národný letecký dopravca so sídlom v Ľubľane. Spoločnosť bola členom aliancie Star Alliance. Pravidelne lietala do viacerých miest Európy a prevádzkovala aj charterové lety do Európy a na Blízky východ. Hlavnú základňu mala na Letisku Jože Pučnika v Ľubľane.

Spoločnosť bola založená v roku 1961 pod názvom *Adria Aviopromet*. Spočiatku lietala so strojom Douglas DC-6 a uskutočňovala iba charterové lety. Neskôr spoločnosť kúpila od KLM ďalšie DC-6. V roku 1968 zmenila názov na *Inex-Adria Airways* a predstavila svoje prvé prúdové lietadlo, Douglas DC-9.

## Flotila

## Iné projekty

## Externé odkazy
* Oficiálna stránka
* Flotila

Kategória:Zaniknuté letecké spoločnosti
Kategória:Letecké spoločnosti Slovinska
Kategória:1961
River Plate

**River Plate** môže byť:
*anglický názov pre Río de la Plata, pozri Río de la Plata 
*súčasť názvu (príp. skrátený názov) niektorých latinskoamerických športových klubov, napr.:
**Club Atlético River Plate
**Sociedade Esportiva River Plate
Death Folder

***Death Folder*** je prvý album skupiny Aural Vampire. Skupina sa rozhodla tento album vydať len na internete, nie je teda dostupný v žiadnom obchode. Raveman v jednom z interview povedal že tak spravili preto, lebo "*to bola najlahšia cesta ako svetu ukázať Aural Vampire*".

## Skladby
# "Economical Animal Superstar" — 5:00
# "Darkwave Surfer" — 4:00
# "Vampire Ecstasy" (remix) — 5:37

Kategória:EP skupiny Aural Vampire
Kategória:EP z 2004
Zoznam častí seriálu Naruto

Nasledujúci zoznam je zoznam častí japonského anime seriálu **[[Naruto]]**, vytvoreného podľa predlohy mangy od Masaši Kišimota. Celý seriál má 220 častí, ktoré sú rozdelené do deviatich sérií podľa ich úvodnej zvučky.

## Série

### Season 1: 2002-2003

### Season 2: 2003

## Pozri aj
* Zoznam častí seriálu Naruto Šipúden

Kategória:Naruto
Naruto
Gabriel Guevrekian

**Gabriel Guevrekian** alebo **Gabriel Guévrékian** (* 1892 alebo 1900, Istanbul – † 29. október 1970, Antibes) bol avantgardný architekt arménskeho pôvodu, ktorý obohatil perzskú modernú architektúru o prvky nového moderného umenia.

## Život
Gabriel Guevrekian sa narodil v roku 1900 v Istanbule. Architektúru študoval na rakúskej Akadémii výtvarných umení vo Viedni. Diplom dostal už ako 19 ročný. Do roku 1922 spolupracoval s Oskarom Strandom a Josefom Hoffmanom, kedy sa presťahoval do Paríža. Tu sa dostal do kontaktu so skupinou ľudí združených do Congrès International d’Architecture Moderne a stal sa ich hlavným tajomníkom. Vďaka jeho priateľstvu s poprednými avantgardnými architektmi (napr. Henri Sauvage, s ktorým pracoval v roku 1933, Robert Mallet-Stevens, Le Corbusier, André Lurçat či Sigfired Gideon) sa stal hlavným predstaviteľom moderného medzinárodného hnutia v Perzii. Počas jeho 4 ročného pôsobenia v Perzii bol vymenovaný za hlavného architekta Teheránu. Medzi jeho najznámejšie stavby patria Tehran Officers’ Club, amfiteáter Military School, a tiež viac ako 20 víl a rezidencií pre teheránsku elitu. 

Guévrekian bol tiež členom Union of Modern Architects (1929), zakladateľ francúzskych novín L’Architecture d’aujourdhui (1930), a členom Union of Architects Modernes. Podieľal sa exhibícii Vienna Werkbund v roku 1931. Po odchode z Perzie, v roku 1937, Guévrékian strávil 3 roky v Anglicku. Medzi rokmi 1940 – 1944 vyučoval na francúzskej akadémii v Sarrebrucku. Po obsadení Francúzska Nemcami, Guévrékian zastavil všetkú svoju prácu a odsťahoval sa do Spojených štátov amerických. Kde v roku 1955 dostal aj americké občianstvo. Zomrel v roku 1970 v Antibes.

## Diela
Medzi jeho diela patrí napríklad Villa Ch. Kosrovani.

### Villa Noailles
Villa Noailles bola postavená v rokoch 1923 – 1933 v Hyères, podľa návrhov architekta Roberta Mallet-Stevensa. V zadnej časti pozemku Gabriel Guévrékian zrealizoval svoj projekt záhrady Le Jardin d’Eau et de Lumier. Záhrada má trojuholníkový pôdorys, vyznačuje sa striedaním geometrických tvarov a línií. Guévrékian využil hru svetla a tieňa použitím vodných prvkov a skla. Farebné sklo sa tu pravidelne strieda so zatrávnenými plochami. Le Jardin d’Eau et de Lumière je typickým príkladom  záhradnej tvorby Art deco. Výnimočnosť jej dodáva aj perzská atmosféra, ktorá je Guévrékianovy velmi blízka.

Kategória:Narodenia v 19. storočí
Kategória:Úmrtia v 1970
Kategória:Francúzski architekti
Kategória:Architekti USA
Kategória:Krajinní architekti
Kategória:Francúzske osobnosti arménskeho pôvodu
Kategória:Osobnosti USA arménskeho pôvodu
Kategória:Architekti arménskeho pôvodu
Kategória:Osobnosti z Konštantínopola
River

Slovo **River** (z anglického: rieka) môže byť:

*prezývka športového klubu Club Atlético River Plate
*pieseň Joni Mitchell, pozri River (pieseň)
*v pokrovej terminológií znamená „river (poker)“ poslednú vyloženú kartu
*dedina v Spojenom Kráľovstve, pozri River (Kent)
Vampire Ecstasy

***Vampire Ecstasy*** je prvý skutočný album od synthpop/darkwave skupiny Aural Vampire od nezávislého nahrávacieho vydavateľstva (tzv. "Indie").

## Skladby
# "オープニング"  — 3:02
# "Vampire Ecstasy" — 5:40
# "Freeeeze!!" (4:10)
# "テラービクセン"  — 1:25
# "華の魁"  — 4:20
# "the REPOMAN" — 4:13
# "Preservative Woman" — 4:45
# "クリムゾンタイラント"  — 5:45
# "S.O.B" — 2:35
# "ディスコキング"   — 3:46
# "バンボロ工房"  — 3:30
# "ムリアリズム"  — 3:54
# "PNFPN" — 6:06

Kategória:Albumy Aural Vampire
Kategória:Hudobné albumy z 2004
Slovany (rozlišovacia stránka)

**Slovany** môžu byť:
* obec na Slovensku, pozri Slovany
* štvrť v Bratislave, pozri Slovany (Bratislava)
* starší, nerealizovaný projekt na rovnakom mieste ako dnes stojí polyfunkčný komplex Pri Mýte (v Bratislave vedľa južnej Račianskej ulice), pozri Pri Mýte
* železničná zastávka Bratislava-Slovany

## Pozri aj
*Urban Residence (komplex budov vedľa komplexu Pri Mýte; starší, nerealizovaný projekt na rovnakom mieste sa volal Nové Slovany)
Douala

**Douala** je najväčšie mesto Kamerunu. Je hlavným mestom provincie Littoral a obchodným strediskom celého štátu. Leží v západnej časti krajiny, na pobreží Guinejského zálivu na ploche , v nadmorskej výške  S počtom obyvateľov takmer 2,5 milióna je tesne najväčším mestom krajiny. 

## Dejiny
Mesto stojí na brehu rieky Wouri a prvými Európanmi, ktorí sem prišli, boli okolo roku 1472 Portugalci. Výhodná poloha na pobreží Guinejského zálivu a obchodné záujmy kolonizátorov podnietili príchod ľudí z vnútrozemia a jeho rýchly rast. V 18. storočí bolo významným centrom obchodu s otrokmi a slonovinou. Mesto sa v roku 1884 stalo hlavným mestom nemeckej kolónie Nemecký Kamerun. Po prvej svetovej vojne bolo mesto obsadené belgickou armádou a stalo sa súčasťou Francúzskeho Kamerunu. Je hospodárskym a obchodným centrom krajiny a v rokoch 1940 – 1946 bolo hlavným mestom krajiny.

V meste sa nachádzajú administratívne a obchodné oblasti (štvrť Bonanjo), nočným životom je známa štvrť Akwa a reštaurácie, kaviarne a cukrárne sa nachádzajú na hlavnej triede. Množstvo barov a nočných podnikov sa nachádza v okolí prístavu, ktorý je najväčší v krajine. Veľká časť zahraničných prisťahovalcov pracuje v oblasti ťažby ropy. 

## Doprava
V Douale sa nachádza dôležité medzinárodné letisko, najvýznamnejší kamerunský prístav a železnicou je spojenia, vedúce do hlavného mesta Yaoundé, Ngaoundéré, Kumba a Nkongsamba. Do Yaoundé tiež jazdia pravidelné autobusové linky po udržiavanej ceste.

## Iné projekty

## Zdroj

Kategória:Mestá v Kamerune
Kategória:Bývalé hlavné mestá
Michal Massányi

**Michal Massányi** (známy aj ako **Mihály Massányi**) - (* 1. január 1836, Acsa, vtedy Rakúske cisárstvo, dnes Maďarsko - † 1. október 1878, Levice, vtedy Rakúsko-Uhorsko, dnes Slovensko) - málo známy maďarský evanjelický kňaz, botanik a entomológ, hlavne koleopterológ, ktorý pôsobil na území dnešného Slovenska v okolí Levíc. 

## Biografia
O jeho živote nie je známych veľa informácií. Narodil sa v roku 1836 v obci Acsa v Maďarsku. Po skončení základnej školy odchádza v roku 1848 študovať na lýceum do Banskej Štiavnice. Tu strávil celkove 5 rokov. Svoje štúdium teológie ukončil v Bratislave. V rokoch 1855 až 1857 pôsobil ako vychovávateľ v obci Beletinec (na území Chorvátska). V tomto období navštevoval Viedeň a severné Taliansko. V ďalšom období kratšiu dobu pôsobil ako vychovávateľ na severnom Maďarsku v obci Szügy. V roku 1862 bol menovaný za evanjelického farára do Levíc, kde pôsobil až do svojej predčasnej smrti. V marci roku 1871 bol vymenovaný za učiteľa náboženstva na Levickom štátnom učiteľskom ústave, kde mal dvojhodinový týždenný úväzok. Zomrel pomerne mladý, ako 43-ročný, v roku 1878 v Leviciach.

## Entomologické aktivity
Entomológiou sa zaoberal ako svojim koníčkom. Podľa jeho publikovaných prác sa nezaujímal iba o entomológiu, ale i o botaniku. V roku 1872 vydal vo Vestníku štátneho učiteľského ústavu v Leviciach (Értesítvény a Lévai állami tanitó-képezdéröl) za školský rok 1871 - 1872 zoznam 312 druhov a poddruhov chrobákov, ktoré zistil na území Levíc a v okolí mesta. je to vôbec prvý zoznam chrobákov okolia mesta Levice, ktorý obsahuje hlavne častejšie sa vyskytujúce druhy chrobákov. Latinské mená chrobákov sú tu publikované podľa 2. vydania vtedy najviac používanej práce Ludwiga Redtenbachera (1814 - 1876) "Fauna Austriaca" z roku 1858. Okrem entomologických aktivít sa Massányi zaoberal i botanikou a v roku 1871 vydal vo vyššie uvedenom zborníku Levického učiteľského ústavu i kratšiu prácu o vyšších rastlinách z územia Levíc.

## Bibliografia
* Massányi, M.: 1871, Léva városa növényzetének rövid jellemzése. In: Értesítvény a Lévai állami tanitó-képezdéröl az 1870-71. tanév végén. Nyitra (= Nitra), p. 1 - 2. 
* Massányi, M.: 1872, Léva város területén talált téhelyröpüek. (Coleoptera). In: Értesítvény a Lévai állami tanitó-képezdéröl az 1871-72. tanév végén. Nyitra (= Nitra), p. 3 - 5. 
  
## Zdroje informácií o autorovi
* Országh, I. & Miklós, P. & Smetana, V.: 2006, Massányi Mihály a jeho zabudnutá práca o faune chrobákov (Coleoptera) Levíc. In: Entomofauna Carpatica, 18, Bratislava: p. 12 - 19.
* Szinnyei, J.: 1902, Magyar írók élete és munkái. VIII. köt. Kiadja Hornyánszky Viktor, Budapest, 1446 pp: p. 781.
* Roubal, J.: 1930, Katalog Coleopter (brouků) Slovenska a Podkarpatska. Díl 1. Nákladem Učené společnosti Šafaříkovy v Bratislavě. Praha, 527 pp: (p. 66: jeho prácu z roku 1872 Roubal cituje, ako od neznámeho autora).  

Kategória:Maďarskí entomológovia
Kategória:Koleopterológovia 
Kategória:Narodenia v 1836
Kategória:Úmrtia v 1878
Kategória:Slovenskí botanici
Kategória:Slovenskí entomológovia